Atentatul de noaptea trecută, de la Moscova, care s-a soldat cu peste 100 de morți, a provocat panică la nivel mondial. A fost un eveniment crunt, care a lăsat urmări grave. După această tragedie, președintele rus a luat o decizie de ultimă oră. Ce a stabilit Vladimir Putin.
Un atac sângeros, considerat la acest moment un act terorist, a avut loc în centrul comercial Crocus City Hall din Moscova. Se pare că atacul a fost efectuat cu arme automate și a dus la un număr de peste 115 persoane decedate și peste 115 rănite în stare gravă.
În acest context, președintele Vladimir Putin a ales să nu vorbească public despre cele întâmplate. Presa străină scrie că liderul rus ar aștepta să strângă mai multe informații și dovezi în acest sens și abia apoi va ieși în fața populației.
Totuși, a avut de transmis un mesaj important pentru cei afectați de acest eveniment tragic. Președintele le-a urat tuturor putere pentru a trece peste cele întâmplate, însănătoșire grabnică celo care au supraviețuit masacrului și le-a mulțumit medicilor, care au făcut eforturi mari în acest caz.
"Preşedintele le-a urat tuturor însănătoşire grabnică şi le-a transmis medicilor recunoştinţa sa", a transmis azi viceprim-ministrul rus Tatiana Golikova.
După atacul mortal comis de indivizi înarmați la o sală de concerte de la periferia Moscovei, președintele rus, Vladimir Putin, a discutat sâmbătă cu oficiali ai forțelor de ordine și ai serviciilor de salvare.
Conform agențiilor de presă ruse care citează Kremlinul, Vladimir Putin a primit rapoarte de la Comitetul de anchetă, Garda Națională, directorul Serviciilor de Securitate (FSB) și miniştrii de Interne, sănătății și situațiilor de urgență.
Mai mulți bărbați înarmați au pătruns în mall și au tras mai multe focuri de armă, declanșând panică și teroare printre cei aflați în interior. Ulterior, a izbucnit și un incendiu, care ar fi fost atât de puternic încât i-a pus în dificultate pe salvatori.
Autoritățile au intervenit cu întârziere, iar unii dintre atacatori au reușit să fugă înainte ca forțele de ordine să ajungă la fața locului. În urma atacului, o parte din clădire a fost cuprinsă de flăcări, care s-au răspândit rapid, provocând incendii majore și fum dens.
Bilanțul tragic al acestui atentat este în continuă creștere, deoarece numărul exact al victimelor nu este încă cunoscut și tot mai multe persoane în stare gravă se sting din viață. Prăbușirea acoperișului mall-ului a complicat eforturile de căutare și salvare, iar temerile privind posibilele victime rămase în interior cresc.
Între timp, rușii sunt în alertă maximă, iar autoritățile se mobilizează pentru a găsi și aduce în fața justiției pe cei responsabili de acest act terorist brutal. O facțiune a grupării teroriste Stat Islamic din regiunea Caucazului a revendicat atacul printr-o postare pe o rețea socială, conform presei străine.
Reacția de urgență a autorităților a inclus anularea evenimentelor publice în marile orașe din Rusia și intensificarea măsurilor de securitate pe întreg teritoriul țării. În plus, se desfășoară o amplă operațiune de căutare pentru a-i identifica și prinde pe autorii acestui atac.
Conform unor informații oferite de CNN, se pare că serviciile americane au transmis autorităților ruse avertismente despre posibile atacuri teroriste planificate de gruparea ISIS din Caucaz încă din luna noiembrie.
Cu toate acestea, recent, președintele Vladimir Putin a respins avertismentele americane într-o întâlnire cu șefii FSB, subliniind divergențele de percepție și strategie între cele două țări în abordarea amenințărilor teroriste. A încercat să liniștească populația, dar evenimentul nu a putut fi evitat.
"Să vă amintesc de recentele, sincer vorbind, declarații provocatoare ale unor oficiali din structurile occidentale, despre posibilitatea unor atacuri teroriste în Rusia. Toate acestea seamănă fără îndoială cu un șantaj și cu o încercare de a intimida și de a destabiliza societatea noastră", spunea, zilele trecute, Putin.